1. 12. 82 De Europæiske Fællesskabers Tidende Nr. L 339/47 KOMMISSIONENS FORORDNING (EØF) Nr. 3218/82 af 30. november 1982 om ændring af forordning (EØF) nr. 2103/77 om gennemførelsesbestemmelser vedrørende interventionsorganernes opkøb af sukker fremstillet af sukkerroer og sukkerrør, der er høstet i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1785/81 af 30. juni 1981 om den fælles markedsord- ning for sukker ()), senest ændret ved forordning (EØF) nr. 606/82 (?), særlig artikel 9, stk. 6, og ud fra følgende betragtninger : I artikel 14 i Kommissionens forordning (EØF) nr. 2103/77 ), senest ændret ved forordning (EØF) nr. 666/82 (1), er det fastsat, at interventionsprisen for råsukker reguleres med et tillæg, såfremt det pågæl- dende sukkers udbytte er højere end 92 %, og et fradrag, såfremt det pågældende sukkers udbytte er lavere end 92 %, og at størrelsen af tillægget eller fradraget er lig med differencen — multipliceret med 0,03 for hver 0,1 % — mellem det pågældende råsuk- kers udbytte og 92 % ; dette tal på 0,03 regningshed er udregnet på grundlag af interventionsprisen for produktionsåret 1975/76 ; dette beløb bør justeres, idet det for fremtiden erstattes med en automatisk justeringsformel, i hvilken der tages hensyn til interventionsprisen for hvert produk- tionsår ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Sukker — UDSTEDT FØLGENDE FORORDNING : Artikel 1 Artikel 14, stk. 2, i forordning (EØF) nr. 2103/77 affattes således : »2. — Størrelsen af tillægget eller fradraget, udtrykt i ECU pr. 100 kilogram, er lig med differencen mellem interventionsprisen for råsukker og den samme pris multipliceret med en koefficient. Denne koefficient opnås ved at dividere udbyttet af det pågældende råsukker med 92 %. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. november 1982. () EFT nr. L 177 af 1. 7. 1981, s. 4. () EFT nr. L 74 af 18. 3. 1982, s. 1. ) EFT nr. L 246 af 27. 9. 1977, s. 12. () EFT nr. L 78 af 24. 3. 1982, s. 7. På Kommisstonens vegne Poul DALSAGER Medlem af Kommissionen